ข้อบัญญัติองค์การบริหารส่วนตำบลงิ้วข้อบัญญัติองค์การบริหารส่วนตำบลงิ้วเรื่อง การขุดดินและถมดินพ.ศ. ๒๕๕๘[๑] โดยที่เป็นการสมควรปรับปรุงแก้ไขข้อบัญญัติองค์การบริหารส่วนตำบลงิ้วว่าด้วยการขุดดินและถมดินในเขตองค์การบริหารส่วนตำบลงิ้วให้สอดคล้องและเหมาะสมกับสภาวการณ์ปัจจุบันยิ่งขึ้นอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๘ (๑) มาตรา ๑๗ และมาตรา ๑๘แห่งพระราชบัญญัติการขุดดินและถมดิน พ.ศ. ๒๕๔๓ องค์การบริหารส่วนตำบลงิ้วโดยความเห็นชอบของสภาองค์การบริหารส่วนตำบลงิ้วและนายอำเภอปักธงชัยจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลงิ้วเรื่อง การขุดดินและถมดิน พ.ศ. ๒๕๕๘ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลงิ้วนับแต่วันที่ได้ประกาศโดยเปิดเผยณ ที่ทำการองค์การบริหารส่วนตำบลงิ้วแล้วสิบห้าวันข้อ๓ ข้อบัญญัตินี้มิให้ใช้บังคับแก่การขุดดินและถมดินซึ่งกระทำได้โดยอาศัยอำนาจตามกฎหมายอื่นที่ได้กำหนดมาตรการในการป้องกันอันตรายไว้ตามกฎหมายนั้นแล้วข้อ๔ ให้ยกเลิกข้อบัญญัติองค์การบริหารส่วนตำบลงิ้วเรื่อง การขุดดินและถมดิน พ.ศ. ๒๕๕๐บรรดาประกาศระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๕ ให้นายกองค์การบริหารส่วนตำบลงิ้วเป็นผู้รักษาการให้เป็นไปตามข้อบัญญัตินี้และมีอำนาจออกระเบียบ ประกาศหรือคำสั่ง เพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ๖ ในข้อบัญญัตินี้ดิน หมายความรวมถึง หิน กรวด ทราย อิฐ เลน ลูกรังวัตถุสิ่งปรักหักพังหรือสิ่งอื่นใดที่ถูกใช้เสมือนดิน และอินทรียวัตถุต่าง ๆที่เจือปนกับดินพื้นดิน หมายความว่าพื้นผิวของที่ดินเป็นอยู่ตามสภาพธรรมชาติระดับดินเดิม หมายความว่าระดับพื้นผิวดินที่เป็นอยู่โดยปกติภาพถ่าย หมายความว่ารูปถ่ายจากสถานที่ดำเนินการขุดดินหรือถมดินขุดดิน หมายความว่าการกระทำแก่พื้นดินเพื่อนำดินขึ้นจากพื้นดิน หรือทำให้พื้นดินเป็นบ่อดินบ่อดิน หมายความว่า แอ่ง บ่อ สระหรือช่องว่างใต้พื้นดินที่เกิดจากการขุดดินถมดิน หมายความว่า การกระทำใด ๆต่อดินหรือพื้นดินเพื่อให้ระดับดินสูงขึ้นกว่าเดิมเนินดิน หมายความว่าดินที่สูงขึ้นกว่าระดับพื้นดินโดยการถมดินการขุดดิน หมายความว่า การกระทำใด ๆไม่ว่าจะโดยการขุด เจาะ หรือตักด้วยแรงคน เครื่องจักรกล หรืออุปกรณ์ใด ๆต่อพื้นดิน และเป็นการเปลี่ยนแปลงสภาพพื้นดินทำให้เกิดความลึก เป็นแอ่ง บ่อ สระหรือช่องว่าง หรือช่องว่างใต้พื้นดิน เว้นแต่การขุดลอกบูรณะซ่อมแซม คู คลอง ลำรางหรือทางน้ำอันเป็นประโยชน์ ซึ่งต้องได้รับอนุญาตจากนายกองค์การบริหารส่วนตำบลงิ้วการถมดิน หมายความว่า การกระทำใด ๆอันเป็นการเปลี่ยนแปลงระดับดินเดิมให้สูงขึ้นกว่าที่เป็นอยู่ ไม่ว่าเป็นการถม เททิ้งดินลงไปในพื้นดิน หรือวิธีการอื่นใดการขนย้ายดิน หมายความว่า การเคลื่อนย้ายดินหรือสิ่งที่หมายถึงดินตามข้อบัญญัตินี้จากที่แห่งหนึ่งไปยังที่อีกแห่งหนึ่งซึ่งเกิดการเคลื่อนย้ายภายในเขตองค์การบริหารส่วนตำบลงิ้วแผนผังบริเวณ หมายความว่า แผนที่แสดงสภาพของดินที่ตั้ง และขอบเขตของที่ดินที่จะขุดดินหรือถมดินรวมทั้งที่ดินและสิ่งปลูกสร้างที่อยู่ข้างเคียงรายการ หมายความว่าข้อความชี้แจงรายละเอียดเกี่ยวกับชนิดของดิน ความลึกของบ่อดินที่จะขุดดินหรือความสูงของเนินดินที่จะถมดิน ความลาดเอียงของบ่อดินหรือเนินดิน ระยะห่างจากขอบบ่อดินหรือเนินดินถึงที่ดินหรือสิ่งปลูกสร้างของบุคคลอื่น วิธีการป้องกันการพังทลายของดินหรือสิ่งปลูกสร้างและวิธีการในการขุดดินหรือถมดินแบบแปลน หมายความว่าแบบแสดงรายละเอียดในการขุดดินหรือถมดินรายละเอียดแบบแปลน หมายความว่าข้อความชี้แจงรายละเอียดเกี่ยวกับชนิดของดิน ความลึก และขนาดของบ่อดินที่จะขุดดินความสูงและพื้นที่ของเนินดินที่จะถมดิน ความลาดเอียงของบ่อดินหรือเนินดินระยะห่างจากขอบบ่อดินหรือเนินดินถึงเขตที่ดินหรือสิ่งปลกสร้างของบุคคลอื่น วิธีการป้องกันการพังทลายของดินหรือสิ่งปลูกสร้าง และวิธีการในการขุดดินหรือถมดินตลอดจนสภาพพื้นที่และบริเวณข้างเคียง ระดับดินเดิมคุณสมบัติของดินที่จะขุดหรือจะถม พร้อมทั้งวิธีปฏิบัติหรือวิธีการสำหรับขุดดินหรือถมดินเพื่อให้เป็นไปตามแบบแปลนรายการคำนวณ หมายความว่ารายการแสดงวิธีการคำนวณหาค่าเสถียรภาพ ความลาดเอียงที่ปลอดภัยในการขุดดินหรือถมดินหรือรายการแสดงวิธีการคำนวณความปลอดภัยของกำแพงกันดินเจ้าพนักงานท้องถิ่น หมายถึงนายกองค์การบริหารส่วนตำบลงิ้วพนักงานเจ้าหน้าที่ หมายถึงปลัดองค์การบริหารส่วนตำบลผู้ซึ่งเจ้าพนักงานท้องถิ่นแต่งตั้งให้ปฏิบัติการตามข้อบัญญัตินี้หมวด ๒การขุดดิน ข้อ๗ การขุดดินและถมดินให้กระทำได้เฉพาะในเวลาระหว่างพระอาทิตย์ขึ้นถึงพระอาทิตย์ตกถ้าจะกระทำในเวลาระหว่างพระอาทิตย์ตกถึงพระอาทิตย์ขึ้นต้องได้รับอนุญาตเป็นหนังสือจากเจ้าพนักงานท้องถิ่นข้อ๘ ผู้ใดประสงค์จะทำการขุดดินโดยมีความลึกจากระดับพื้นดินเกินสามเมตรหรือมีพื้นปากบ่อดินเกินหนึ่งหมื่นตารางเมตรให้แจ้งต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดโดยยื่นเอกสารพร้อมแจ้งข้อมูลดังต่อไปนี้(๑)แผนผังบริเวณที่ประสงค์จะทำการขุดดิน(๒)แผนผังแสดงเขตที่ดินและที่ดินบริเวณข้างเคียง(๓)วิธีการขุดดินและการขนย้ายดิน(๔)ระยะเวลาทำการขุดดิน(๕)ชื่อผู้ควบคุมงาน ผู้ออกแบบแปลน แบบแปลน รายการประกอบแบบแปลน และรายการคำนวณรวมทั้งเลขทะเบียนการประกอบวิชาชีพวิศวกรรม ซึ่งผู้ควบคุมงานและผู้ออกแบบแปลนต้องมีคุณสมบัติเป็นผู้ที่ได้รับใบอนุญาตประกอบวิชาชีพวิศวกรรมควบคุมสาขาวิศวกรรมโยธา ไม่ต่ำกว่าระดับสามัญวิศวกรตามกฎหมายว่าด้วยวิศวกร(๖)เนื้อที่โครงการที่จะทำการขุดดิน ขนาดพื้นที่ปากบ่อดิน ความลึกของการขุดดินและระยะห่างจากขอบบ่อดิน วัตถุประสงค์ของการขุดดิน(๗)ชื่อและที่อยู่ของผู้แจ้งการขุดดิน เจ้าของที่ดินและผู้ดำเนินการขุดดิน(๘)ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดินที่จะทำการขุดดิน(๙)เอกสารและรายละเอียดอื่น ๆ ที่คณะกรรมการขุดดินและถมดินกำหนดเพิ่มเติมในภายหลังถ้าผู้แจ้งได้ดำเนินการตามที่ระบุไว้ในวรรคหนึ่งโดยถูกต้องแล้วให้เจ้าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งให้แก่ผู้นั้นภายในเจ็ดวันนับแต่วันที่ได้รับแจ้งและให้ผู้แจ้งเริ่มทำการขุดดินตามที่ได้แจ้งไว้ตั้งแต่วันที่ได้รับใบรับแจ้งถ้าการแจ้งเป็นไปโดยไม่ถูกต้องให้เจ้าพนักงานท้องถิ่นแจ้งให้แก่ผู้นั้นทราบภายในเจ็ดวันนับแต่วันที่มีการตรวจพบถึงความไม่ถูกต้องนั้นถ้าผู้แจ้งไม่แก้ไขให้ถูกต้องภายในเจ็ดวันนับแต่วันที่ได้รับแจ้งถึงความที่ไม่ถูกต้องให้เจ้าพนักงานท้องถิ่นมีอำนาจออกคำสั่งให้การแจ้งตามวรรคหนึ่งเป็นอันสิ้นผลถ้าผู้แจ้งได้แก้ไขให้ถูกต้องภายในเวลาที่กำหนดในวรรคสามให้เจ้าพนักงานท้องถิ่นออกใบรับแจ้งให้แก่ผู้แจ้งภายในสามวันนับแต่วันที่ได้รับแจ้งที่ถูกต้องความในวรรคหนึ่งมิให้ใช้บังคับแก่การขุดบ่อน้ำใช้ที่มีพื้นที่ปากบ่อไม่เกินสี่ตารางเมตรและการขุดดินเพื่อการเกษตรกรรมข้อ๙ ผู้ได้ใบรับแจ้งจะต้องชำระค่าธรรมเนียมและค่าใช้จ่ายตามที่กำหนดไว้ท้ายข้อบัญญัตินี้ข้อ๑๐ ในระหว่างการขุดดินผู้ขุดดินต้องเก็บใบรับแจ้งแผนผังบริเวณ และรายการไว้ที่สถานที่ขุดดินหนึ่งชุดและพร้อมที่จะให้พนักงานเจ้าหน้าที่ตรวจดูได้ ถ้าใบรับแจ้งชำรุด สูญหายหรือถูกทำลายในสาระสำคัญให้ผู้ขุดดินขอรับใบแทนใบรับแจ้งต่อเจ้าพนักงานท้องถิ่นภายในสามสิบวันนับแต่วันที่ทราบถึงการชำรุดเสียหายหรือถูกทำลายดังกล่าวข้อ๑๑ การได้รับใบรับแจ้งจากเจ้าพนักงานท้องถิ่นไม่เป็นเหตุคุ้มครองการขุดดินที่ได้ก่อให้เกิดความเสียหายต่อทรัพย์สินของบุคคลอื่นหรือต่อสภาพแวดล้อมที่เกิดขึ้นผู้ขุดดินไม่ว่าจะเป็นเจ้าของที่ดิน ผู้ครอบครองที่ดินผู้รับจ้างซึ่งดำเนินการขุดดินในทางการที่จ้าง ลูกจ้างหรือตัวแทน ต้องรับผิดชดใช้ค่าสินไหมทดแทนเพื่อการนั้น เว้นแต่จะมีเหตุที่ไม่ต้องรับผิดตามกฎหมายผู้ขุดดินดังกล่าวไว้ในวรรคหนึ่งต้องควบคุมลูกจ้างหรือตัวแทนให้ปฏิบัติตามข้อบัญญัตินี้โดยเคร่งครัดและต้องรับผิดในการกระทำของลูกจ้างหรือตัวแทนซึ่งได้กระทำในทางการที่จ้างหรือตามที่ได้รับมอบหมายข้อ๑๒ ผู้ขุดดินจะต้องจัดให้มีเครื่องหมายแสดงขอบเขตที่ดินที่จะทำการขุดดินและต้องตั้งป้ายขนาดกว้างไม่น้อยกว่าหนึ่งร้อยยี่สิบเซนติเมตรยาวไม่น้อยกว่าสองร้อยสี่สิบเซนติเมตรในบริเวณที่ทำการขุดดินและสามารถเห็นได้ง่ายตลอดระยะเวลาทำการขุดดินโดยแสดงข้อความ ดังต่อไปนี้(๑)เนื้อที่โครงการที่จะทำการขุดดิน(๒)ขนาดพื้นที่ปากบ่อดิน เนินดิน ความลึกของการขุดดิน(๓)วัตถุประสงค์ของการขุดดิน(๔)เลขที่ใบรับแจ้งและวันที่สิ้นสุดการขุดดิน(๕)ชื่อผู้ควบคุมงาน ผู้ออกแบบแปลน รายการประกอบแบบแปลนและรายการคำนวณ รวมทั้งเลขทะเบียนการประกอบวิชาชีพวิศวกรรมตามกฎหมายว่าด้วยวิศวกร(๖)ชื่อและที่อยู่ของผู้แจ้งการขุดดิน เจ้าของที่ดินและที่อยู่ของผู้ดำเนินการขุดดินข้อ๑๓ การขุดดินโดยที่มีความลึกจากระดับพื้นดินไม่เกินสามเมตรเมื่อจะขุดดินใกล้แนวเขตที่ดินของผู้อื่นในระยะน้อยกว่าสองเท่าของความลึกของบ่อดินที่จะขุดดินต้องจัดการป้องกันการพังทลายของดินตามวิสัยที่ควรกระทำหรือตามคำสั่งที่เจ้าพนักงานท้องถิ่นกำหนดข้อ ๑๔ ห้ามทำการขุดดินที่มีความลึกจากระดับพื้นดินเกินสามเมตรในบริเวณศาสนสถานโรงเรียน และบริเวณพื้นที่สาธารณะเว้นแต่จะได้รับความเห็นชอบจากสภาองค์การบริหารส่วนตำบลงิ้วข้อ๑๕ การขุดดินที่มีความลึกเกินยี่สิบเมตรต้องจัดให้มีการป้องกันการพังทลายของดินหรือสิ่งปลูกสร้างโดยมีการติดตั้งอุปกรณ์สำหรับวัดการเคลื่อนตัวของดินและมีผู้ได้รับใบอนุญาตให้ประกอบวิชาชีพวิศวกรรมควบคุม สาขาวิศวกรรมโยธาระดับวุฒิวิศวกรเป็นผู้ลงนามในแบบแปลนและรายการประกอบแบบแปลนและรายการคำนวณด้วยข้อ๑๖ ในกรณีที่เป็นการขุดดินเพื่อใช้ประโยชน์ในการฝังกลบขยะวัสดุกระจายแพร่พิษ หรือกระจายรังสีให้ผู้ประสงค์จะทำการขุดดินนำหลักฐานการอนุญาตตามกฎหมายว่าด้วยการนั้นมายื่นประกอบการแจ้งพร้อมด้วยแสดงวิธีการป้องกันการปนเปื้อนต่อชั้นน้ำใต้ดินข้อ๑๗ การชุดดินที่มีความลึกจากระดับพื้นดินเกินสามเมตรหรือมีพื้นที่ปากบ่อดินเกินหนึ่งตารางเมตรปากบ่อดินจะต้องห่างจากแนวเขตที่ดินของบุคคลอื่นหรือที่สาธารณะเป็นระยะไม่น้อยกว่าสองเท่าของความลึกของบ่อดินที่จะขุดเว้นแต่จะได้มีการจัดการป้องกันการพังทลายของดินหรือสิ่งปลูกสร้างโดยการรับรองของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธาตามกฎหมายว่าด้วยวิศวกรข้อ๑๘ การขุดดินเพื่อการประกอบเกษตรกรรมที่มีความลึกจากระดับพื้นดินเกินสามเมตรหรือพื้นที่ปากบ่อดินเกินหนึ่งหมื่นตารางเมตรจากปากบ่อดินจะต้องห่างจากแนวที่ดินของบุคคลอื่นหรือที่สาธารณะเป็นระยะไม่น้อยกว่าความลึกของบ่อดินที่จะขุดข้อ๑๙ ในระหว่างการขุดดินผู้ขุดดินต้องระบายน้ำบนพื้นดินบริเวณขอบบ่อดินไม่ให้น้ำท่วมขังและต้องไม่ใช้พื้นที่บริเวณขอบบ่อดินเป็นที่กองดินหรือวัสดุอื่นใดในลักษณะที่อาจทำให้เกิดการพังทลายของดินหรืออาจเป็นอันตรายกับสิ่งปลูกสร้างในบริเวณนั้นข้อ๒๐ ในระหว่างการขุดดินและภายหลังการขุดดินแล้วเสร็จผู้ขุดดิน เจ้าของที่ดิน หรือผู้ครอบครองที่ดิน แล้วแต่กรณีต้องตรวจสอบเสถียรภาพของบ่อดินและดำเนินการให้มีความมั่นคงปลอดภัยอยู่เสมอข้อ๒๑ การขุดดินในบริเวณที่ติดต่อกับที่สาธารณะหรือในที่สาธารณะผู้ขุดดินต้องจัดให้มีสิ่งกันตกหรือราวกั้นที่มีความมั่นคงแข็งแรงรอบบริเวณนั้นรวมทั้งติดตั้งไฟฟ้าให้มีแสงสว่างเพียงพอหรือไฟสัญญาณเตือนอันตรายจำนวนพอสมควรในระหว่างพระอาทิตย์ตกถึงพระอาทิตย์ขึ้นตลอดระยะเวลาทำการขุดดินด้วยในกรณีการขุดดินตามวรรคหนึ่งในพื้นที่ที่ไม่มีไฟฟ้าให้แสงสว่างต้องทาสีสิ่งกันตกหรือราวกั้นด้วยสีสะท้อนแสงที่มองเห็นได้อย่างชัดเจนข้อ๒๒ เจ้าของที่ดินต้องติดตั้งป้ายเตือนอันตรายขนาดกว้างต้องไม่น้อยกว่าห้าสิบเซนติเมตรและยาวไม่น้อยกว่าหนึ่งเมตร ทำด้วยวัสดุถาวรโดยติดตั้งไว้ทุกระยะไม่เกินสี่สิบเมตรรอบบ่อดินในตำแหน่งที่เห็นได้ง่ายตลอดระยะเวลาทำการขุดดินข้อ๒๓ ในการขุดดินถ้าพบโบราณวัตถุศิลปวัตถุ ซากดึกดำบรรพ์หรือแร่ที่มีคุณค่าทางเศรษฐกิจหรือทางการศึกษาในด้านธรณีวิทยาให้ผู้ขุดดินหยุดการขุดดินในบริเวณนั้นไว้ก่อนแล้วรีบรายงานให้เจ้าพนักงานท้องถิ่นทราบในทันทีนับแต่วันที่ขุดพบหมวด ๓การถมดิน ข้อ๒๔ ผู้ประสงค์จะทำการถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียงและมีพื้นที่ของเนินดินไม่เกินสองพันตารางเมตร ต้องจัดให้มีการระบายน้ำเพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่นการถมดินที่มีพื้นที่เกินสองพันตารางเมตรนอกจากจะต้องจัดให้มีการระบายน้ำตามวรรคหนึ่งแล้วต้องแจ้งการถมดินนั้นต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดโดยยื่นเอกสารพร้อมแจ้งข้อมูล ดังต่อไปนี้(๑)แผนผังบริเวณที่ประสงค์จะทำการถมดิน(๒)แผนผังแสดงเขตที่ดินและที่ดินบริเวณข้างเคียง(๓)วิธีการถมดินและการระบายน้ำ(๔)ระยะเวลาทำการถมดิน(๕)ชื่อผู้ควบคุมงาน(๖)เนื้อที่โครงการที่จะทำการถมดิน ความสูงและพื้นที่ของเนินดินที่จะถมดินระยะห่างจากเนินดินถึงเขตที่ดินหรือสิ่งปลูกสร้างของบุคคลอื่นวัตถุประสงค์ของการถมดิน(๗)ชื่อและที่อยู่ของผู้แจ้งการถมดิน เจ้าของที่ดินและผู้ดำเนินการถมดิน(๘)ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดินที่จะทำการถมดิน(๙)เอกสารและรายละเอียดอื่น ๆ ที่คณะกรรมการขุดดินและถมดินกำหนดเพิ่มเติมในภายหลังถ้าผู้แจ้งได้ดำเนินการตามที่ระบุไว้ในวรรคสองโดยถูกต้องแล้วให้เจ้าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งให้แก่ผู้นั้นภายในเจ็ดวันนับแต่วันที่ได้รับแจ้งและให้ผู้แจ้งเริ่มต้นทำการถมดินตามที่ได้แจ้งไว้ได้ตั้งแต่วันที่ได้รับแจ้งถ้าการแจ้งเป็นไปโดยไม่ถูกต้องให้เจ้าพนักงานท้องถิ่นแจ้งให้แก่ผู้นั้นทราบภายในเจ็ดวันนับแต่วันที่มีการตรวจพบถึงความไม่ถูกต้องนั้นถ้าผู้แจ้งไม่แก้ไขให้ถูกต้องภายในเจ็ดวันนับแต่วันที่ได้รับแจ้งถึงความที่ไม่ถูกต้องให้เจ้าพนักงานท้องถิ่นมีอำนาจออกคำสั่งให้การแจ้งตามวรรคสองเป็นอันสิ้นผลถ้าผู้แจ้งได้แก้ไขให้ถูกต้องภายในเวลาที่กำหนดให้เจ้าพนักงานท้องถิ่นออกใบรับแจ้งให้แก่ผู้แจ้งภายในสามวันนับแต่วันที่ได้รับแจ้งที่ถูกต้องให้นำความข้อ๙ ข้อ ๑๐ ข้อ ๑๑ และข้อ ๑๒ มาใช้บังคับแก่การถมดินด้วยโดยอนุโลมข้อ๒๕ การถมดินที่มีพื้นที่ของเนินดินติดต่อเป็นผืนเดียวกันเกินสองพันตารางเมตรและมีความสูงของเนินดินตั้งแต่สองเมตรนับจากระดับที่ดินต่างเจ้าของที่อยู่ข้างเคียงต้องมีแบบแปลน รายการประกอบ แบบแปลนและรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธาไม่ต่ำกว่าระดับสามัญวิศวกร ตามกฎหมายว่าด้วยวิศวกรการถมดินที่มีพื้นที่ของเนินดินติดต่อเป็นผืนเดียวกันเกินสองพันตารางเมตรและมีความสูงของเนินดินเกินห้าเมตรนับจากระดับที่ดินต่างเจ้าของที่อยู่ข้างเคียงต้องมีแบบแปลนรายการประกอบแบบแปลนและรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธา ระดับวุฒิวิศวกร ตามกฎหมายว่าด้วยวิศวกรข้อ๒๖ การถมดินที่มีพื้นที่ของเนินดินติดต่อเป็นผืนเดียวกันเกินสองพันตารางเมตรและมีความสูงของเนินดินตั้งแต่สองเมตรนับจากระดับที่ดินต่างเจ้าของที่อยู่ข้างเคียงต้องมีผู้ควบคุมงานซึ่งเป็นผู้ได้รับใบอนุญาตให้ประกอบวิชาชีพวิศวกรรมควบคุม สาขาวิศวกรรมโยธาตามกฎหามายว่าด้วยวิศวกรข้อ๒๗ การถมดิน ส่วนฐานของเนินดินจะต้องห่างจากแนวเขตที่ดินของบุคคลอื่นหรือที่สาธารณะเป็นระยะไม่น้อยกว่าความสูงของเนินดินที่จะถมดินเว้นแต่จะได้มีการจัดการป้องกันการพังทลายของดินหรือสิ่งปลูกสร้างโดยการรับรองจากผู้ได้รับใบอนุญาตให้ประกอบวิชาชีพวิศวกรรมควบคุม สาขาวิศวกรรมโยธาตามกฎหมายว่าด้วยวิศวกรข้อ๒๘ การถมดินในบริเวณที่ติดกับทางสาธารณะผู้ถมดินต้องติดตั้งป้ายสีสะท้อนแสงเตือนอันตรายขนาดกว้างไม่น้อยกว่าห้าสิบเซนติเมตรและยาวไม่น้อยกว่าหนึ่งเมตรทำด้วยวัสดุถาวรไว้บนเนินดินที่ถมด้านที่ติดกับทางสาธารณะ ในตำแหน่งที่เห็นได้ง่ายตลอดระยะเวลาทำการถมดินข้อ๒๙ ในระหว่างการถมดินและภายหลังการถมดินแล้วเสร็จผู้ถมดิน เจ้าของที่ดิน หรือผู้ครอบครองที่ดิน แล้วแต่กรณีต้องตรวจสอบเสถียรภาพของเนินดินให้มีความมั่นคงปลอดภัยอยู่เสมอหมวด ๔การบรรทุก การเคลื่อนย้ายการขนส่ง และการอนุญาต ข้อ๓๐ การบรรทุก การเคลื่อนย้ายการขนส่ง ดิน หิน กรวด ทราย หรือสิ่งอื่นใดที่ได้จากการขุดดินซึ่งเกิดจาการขุดดินภายในท้องที่องค์การบริหารส่วนตำบลงิ้วโดยนำสิ่งที่ขุดได้ไปยังพื้นที่ใด ๆ ภายในองค์การบริหารส่วนตำบลงิ้วหรือนำออกไปจากองค์การบริหารส่วนตำบลงิ้วจะกระทำได้ต่อเมื่อได้ทำการขออนุญาตและได้รับอนุญาตจากเจ้าพนักงานท้องถิ่นยกเว้นการขุดดินที่กระทำโดยนำดินที่ขุดหรือสิ่งที่ได้จากการขุดกองรวมไว้ในพื้นที่ที่ทำการขุดนั้นข้อ๓๑ เจ้าพนักงานท้องถิ่นหรือผู้ที่ได้รับมอบหมายต้องพิจารณาการอนุญาตการบรรทุก การเคลื่อนย้าย การขนส่งดิน หิน กรวด ทรายหรือสิ่งอื่นใดที่ได้จากการขุดดินให้แล้วเสร็จโดยเร็วหรือให้แล้วเสร็จภายใน ๑๕วันนับแต่วันที่ได้รับคำร้องขอแล้วแจ้งการอนุญาตหรือไม่อนุญาตให้ผู้ร้องทราบพร้อมทั้งเหตุผลข้อ๓๒ เจ้าพนักงานท้องถิ่นมีอำนาจประกาศกำหนดหลักเกณฑ์เกี่ยวกับการบรรทุกการเคลื่อนย้าย การขนส่งดิน หิน กรวด ทราย หรือสิ่งอื่นใดที่ได้จากการขุดดินดังต่อไปนี้(๑)จำนวน ปริมาณ หรือน้ำหนักขั้นสูงสุดที่ยานพาหนะคันหนึ่งจะบรรทุกได้(๒)ข้อกำหนดเกี่ยวกับการปกคลุมสิ่งที่บรรทุก เพื่อมิให้ตกหล่นหรือฟุ้งกระจาย(๓)การทำความสะอาดล้อของยานพาหนะก่อนออกจากสถานที่บรรทุกไปยังทางสาธารณะ(๔)ค่าธรรมเนียมการใช้ทางสาธารณะเพื่อการบรรทุกดินและการประกันความเสียหายอันอาจเกิดขึ้นกับทางสาธารณะ(๕)หลักเกณฑ์หรือเงื่อนไขอื่นที่เกี่ยวกับการบรรทุก เคลื่อนย้าย หรือขนส่งดินหมวด ๕เบ็ดเตล็ด ข้อ๓๓ การปฏิบัติงานของพนักงานเจ้าหน้าที่การอุทธรณ์คำสั่งของเจ้าพนักงานท้องถิ่นให้เป็นไปตามพระราชบัญญัติการขุดดินและถมดินพ.ศ. ๒๕๔๓ข้อ๓๔ ค่าธรรมเนียม ค่าใช้จ่ายและค่าปรับที่เกิดขึ้นตามข้อบัญญัตินี้ให้เป็นรายได้ขององค์การบริหารส่วนตำบลงิ้วหมวด ๖บทกำหนดโทษ ข้อ๓๕ ผู้ใดทำการขุดดินตามข้อ ๘หรือทำการถมดินตามข้อ ๒๔ โดยไม่ได้รับใบรับแจ้งจากเจ้าพนักงานท้องถิ่นต้องระวางโทษตามที่กำหนดในพระราชบัญญัติการขุดดินและถมดินพ.ศ. ๒๕๔๓ข้อ๓๖ ผู้ใดทำการบรรทุก การเคลื่อนย้ายการขนส่ง ดิน หิน กรวด ทราย หรือสิ่งอื่นใดที่ได้จากการขุดดินโดยไม่ได้รับอนุญาตจากเจ้าพนักงานท้องถิ่นต้องระวางโทษปรับไม่เกินหนึ่งพันบาทถ้วนข้อ๓๗ ผู้ใดทำการขุดดิน การถมดินหรือการบรรทุก การเคลื่อนย้าย การขนส่ง ดิน หิน กรวด ทรายหรือสิ่งอื่นใดที่ได้จากการขุดดินโดยไม่ปฏิบัติตามคำแนะนำของเจ้าพนักงานท้องถิ่นตามความในข้อบัญญัตินี้เมื่อเจ้าพนักงานท้องถิ่นได้ออกคำสั่งให้ปฏิบัติตามคำแนะนำเป็นหนังสือโดยกำหนดระยะเวลาให้ปฏิบัติไม่ดำเนินการปฏิบัติตามคำแนะนำภายในระยะเวลาที่กำหนดต้องระวางโทษปรับไม่เกินหนึ่งพันบาทและปรับอีกวันละห้าร้อยบาทตลอดระยะเวลาที่ยังฝ่าฝืนไม่ปฏิบัติตามคำแนะนำข้อ๓๘ ผู้ใดทำการขุดดินตามข้อ ๘ไม่จัดให้มีเครื่องหมายแสดงขอบเขตที่ดินที่จะทำการขุดดินและติดตั้งป้ายตามที่กำหนดไว้ในข้อ๑๒ พร้อมติดตั้งป้ายเตือนอันตรายตามที่กำหนดไว้ในข้อ ๒๒ต้องระวางโทษปรับไม่เกินหนึ่งพันบาทข้อ๓๙ ผู้ใดทำการถมดินตามข้อ ๒๔ไม่ติดตั้งป้ายสีสะท้อนแสงเตือนอันตรายตามที่กำหนดไว้ในข้อ ๒๘ต้องระวางโทษปรับไม่เกินหนึ่งพันบาทประกาศ ณ วันที่ ๘ตุลาคม พ.ศ. ๒๕๕๘เอนก ทันฉิมพลีนายกองค์การบริหารส่วนตำบลงิ้ว[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลงิ้วเรื่อง การขุดดินและถมดิน พ.ศ. ๒๕๕๘(ดูข้อมูลจากภาพกฎหมาย)ชวัลพร/ปริยานุช/จัดทำ๒๕ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๕๗ ง/หน้า ๔๖/๑๔ กรกฎาคม ๒๕๕๙